**NOTĂ INFORMATIVĂ**

***la proiectul hotărârii Guvernului pentru aprobarea Regulamentului resursei informaționale formate de Subsistemului informațional ,,Platforma de Analiză și Generare Rapoarte ”***

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
| Proiectul hotărârii Guvernului pentru aprobarea Regulamentului resursei informaționale formate de Subsistemului informațional ,,Platforma de Analiză și Generare Rapoarte ”, este elaborat de către Ministerul Infrastructurii și Dezvoltării Regionale *(în continuare - MIDR)* în comun cu Agenția Națională Transport Auto *(în continuare - Agenție)*. |
| **2. Condițiile ce au impus elaborarea proiectului de act normativ și finalitățile urmărite** |
| Regulamentul resursei informaționale formate de Subsistemului informațional ,,Platforma de Analiză și Generare Rapoarte ” *(în continuare - RI SI PAGR)* ca parte componentă a Sistemul de management integrat în domeniul transportului rutier, conform Hotărârii de Guvern nr. 126/2020, este elaborat în vederea atingerii obiectivului de automatizare, modernizare, facilitarea serviciilor publice și proceselor de schimb de informații prin implementare a unui mecanism care permite generarea de rapoarte destinate activității ANTA în temeiul Legii nr.142/2018 cu privire la schimbul de date si interoperabilitate și Legii nr. 71/2007 cu privire la registre. Implementarea acestui mecanism este condiționată de necesitatea noilor modele de prestare a serviciilor publice ale ANTA.Proiectul prevede introducerea, stocarea, gestionarea datelor privind întocmirea listei de rapoarte în cadrul RI SI PAGR. Subsistemul se va conecta la sisteme informaționale ale furnizorilor de date în vederea încărcării datelor necesare pentru generarea rapoartelor. Drept surse de date vor surveni: Sistemul informațional e-GPS, Sistemul informațional e-Bilet, Registrul Operatorilor de Transport Rutier, Biroul Național de Statistică, Sistemele informatice ale autogărilor, Sistemele informatice ale agenților economici, Serviciul Vamal, Ministerul Afacerilor Interne, Inspectoratul Fiscal de Stat, Inspectoratul General al Poliției de Frontieră, Registrul Activităților Conexe, Registrul de Stat al Controalelor, Registrul de stat al persoanelor juridice, Sistemul informațional Autotest. În conformitate cu art. 8 alin. (1) din Codul transporturilor rutiere, aprobat prin Legea nr. 150/2014, Agenția este autoritatea care asigură implementarea documentelor de politici publice în domeniul transporturilor rutiere, controlează și supraveghează respectarea legislației naționale și internaționale în domeniu de către operatorii de transport rutier și de către întreprinderile ce desfășoară activități conexe transportului rutier. Totodată, potrivit art. 7 din Codul prenotat, una din atribuțiile de bază ale MIDR este elaborarea proiectelor de acte normative în domeniul transporturilor rutiere și al activităților conexe transportului rutier. Asigurarea securității, confidențialității și integrității datelor prelucrate în cadrul resursei informaționale a Subsistemului informațional PAGR se efectuează de către subiecții cu drepturi de acces la sistem, cu respectarea strictă a cerințelor față de asigurarea securității informației și a prevederilor legislației din domeniul protecției datelor cu caracter personal *(conform Legii 133/2011)***.** |
| 3. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect nu transpune legislației Uniunii Europene. |
| 4. **Principalele prevederi ale proiectului și evidențierea elementelor noi** |
| Proiectul elaborat prevede că RI SI PAGR reprezintă o soluție informatică care are drept obiectiv principal asigurarea necesităților informatice și informaționale pentru realizarea sarcinilor statului în domeniul transportului rutier.Prezentul proiect cuprinde informații, responsabilități, modalități, surse de date necesare pentru elaborarea sarcinilor resursei informaționale a Subsistemului informațional PAGR, în particular:- modul de implementare și operare a subsistemului, noțiuni.- cadrul normativ aplicabil.- mecanismele și funcțiile subsistemului.- atribuțiile, drepturile și obligațiile RI SI PAGR.Relevăm că, participanți ai RI SI PAGR sunt posesorul și deținătorul subsistemului, destinatarii, administratorul tehnic și administratorul de sistem.Fiecare participant la realizarea proiectului PAGR are anumite funcții conform prevederilor Legii nr.71/2007 cu privire la registre, după cum urmează.**Posesorul și deținătorul**Are dreptul de folosință asupra subsistemului, să desemneze administratorul de sistem al RI SI PAGR, să desemneze administratorul tehnic, să încheie acorduri cu furnizorii de date, să elaboreze și/sau să aprobe cadrul normativ cu privire la RI SI PAGR, să aprobe lista tipurilor de rapoarte predefinite în Subsistemul informațional, să supravegheze respectarea cerințelor de securitate a informației de către furnizorii de date, dreptul să inițieze procedura de suspendare drepturilor de acces la RI SI PAGR, dreptul să vizualizeze informațiile din RI SI PAGR, să propună soluții pentru perfecționarea procesului de funcționare a RI SI PAGR.Drept obligații servesc asigurarea funcționării și dezvoltării, monitorizării și controlul RI PAGR, asigurarea condițiilor juridice, organizatorice și financiare pentru crearea și ținerea RI SI PAGR asigurarea autenticității, plenitudinii și integrității datelor din subsistem, inclusiv atribuirea rolurilor și drepturilor de acces la interfețele RI SI PAGR.**Destinatarii**Au dreptul la acces, activare, suspendare, utilizare. Concomitent, acesta are obligațiade a utiliza RI SI PAGR numai în scopuri ce rezultă din necesitățile sale de activitate, precum și să asigure autenticitatea și veridicitatea datelor transmise.**Administratorul tehnic** are dreptulsă monitorizeze utilizarea resurselor de către resursa informațională a Subsistemul informațional PAGR, să administreze componentele tehnologice.Totodată, acesta este obligatsă activeze în conformitate cu legislația Republicii Moldova, să asigure un nivel de securitate și confidențialitate adecvat în ceea ce privește riscurile prezentate de prelucrare și caracterul datelor.**Administratorul subsistemului** aredreptul la acces nelimitat la toate funcționalitățile subsistemului, inclusiv să administreze (adaugă, modifică, șterge) conturile utilizatorilor, entităților organizaționale. Acesta este obligat de a asigura un nivel de securitate și confidențialitate adecvat în ceea ce privește riscurile prezentate de prelucrare și caracterul datelor.**Furnizorii de date** sunt îndreptsăimplementeze măsuri organizatorice și tehnice necesare pentru furnizarea datelor din sistemele informaționale pe care le deține, să primească de  la posesorul subsistemului toate datele despre obiect care se conțin în sistem. Acesta este obligat săasigure disponibilitatea datelor din sistemele informaționale pe care le dețin, furnizarea acestora, să asigure veridicitatea, autenticitatea și integritatea datelor furnizate și actualizarea acestora în modul stabilit de lege sau acord. Subsidiar, ținând cont de necesitatea asigurării demarării acțiunilor necesare implementării reglementărilor promovate prin proiect, se propune ca prevederile proiectului să intre în vigoare la momentul publicării în Monitorul Oficial al Republicii Moldova.  |
| 5. **Fundamentarea economico-financiară** |
| Luând în considerare că RI SI PAGR este un subsistem al SMI (conceptul tehnic a fost aprobat prin Hotărârea Guvernului nr.126/2020), bugetul estimativ pentru mentenanța RI SI PAGR urmează a fi acoperit în limita aprobată câte 300 mii lei anual, cheltuielile pentru dezvoltare și implementare în sumă de 1 790 mii lei, din contul Agenției Naționale Transport Auto. Propunerile de finanțare au fost transmise la elaborarea Cadrului Bugetar pe Termen Mediu. În cazul lipsei resurselor financiare în Bugetul de Stat, urmează a fi inițiat dialogul cu donatorii externi pentru identificarea unor potențiali finanțatori ai proiectului. |
| 6. **Modul de încorporare a actului în cadrul normativ în vigoare** |
| Proiectul elaborat se încadrează în prevederile cadrului normativ, respectiv aprobarea nu va genera necesitatea modificării altor acte normative.  |
| 7. **Avizarea și consultarea publică a proiectului** |
| În scopul respectării prevederilor art. 11 al Legii nr. 239/2008 privind transparența în procesul decizional, anunțul privind inițierea elaborării proiectului hotărârii Guvernului cu privire la aprobarea Regulamentului resursei informaționale formate de Subsistemului informațional ,,Platforma de Analiză și Generare Rapoarte ” a fost plasat pe pagina web oficiala a MIDR *(compartimentul „Transparența”, directoriul Transparență decizională/Anunțuri de inițiere a politicilor)* și pe portalul guvernamental [www.particip.gov.md](http://www.particip.gov.md).  Întru respectarea prevederilor art. 32 al Legii nr. 100/2017 cu privire la actele normative, proiectul va fi plasat spre consultare publică pe paginile web menționate. Proiectul urmează a fi avizat de către Agenția de Guvernare Electronică, Ministerul Dezvoltării Economice și Digitalizării, Ministerul Finanțelor, Ministerul Justiției, Serviciul Tehnologia Informației și Securitate Cibernetică, Biroul Național de Statistică, Ministerul Afacerilor Interne, Agenția Servicii Publice, Cancelaria de Stat ( Secția supravegherea controalelor de stat). |
| 8. **Constatările expertizei anticorupție** |
| Proiectul de hotărâre urmează a fi supus expertizei anticorupție. |
| 9. **Constatările expertizei de compatibilitate** |
| Efectuarea expertizei de compatibilitate nu este necesară, deoarece proiectul hotărârii nu are ca scop armonizarea legislației naționale cu legislația Uniunii Europene. |
| 10. **Constatările expertizei juridice** |
| Proiectul de hotărâre urmează a fi supus expertizei juridice. |
| 11. **Constatările altor expertize** |
| Proiectul urmează a fost transmis spre examinare prealabilă în adresa Agenției de Guvernare Electronică, iar obiecțiile expuse în aviz au fost luate în considerare la definitivarea proiectului. |

**Secretar general Angela ȚURCANU**